Presentació a les I Jornades sobre el català a les noves tecnologies

Xarxa Telemàtica Ciutadana?

És un espai telemàtic on es troben individus, col·lectius i associacions de tot tipus, i on es promou la comunicació i cooperació entre els participants, per tal d'evitar l'exclusió d'aquests de l'anomenada societat de la informació.

Les XTC faciliten eines telemàtiques per dotar els seus participants d'espai web o donar-se a conèixer, tant dins la xarxa com amb la resta del món, i creen una comunitat dins d'un espai geogràfic determinat.

Gràcia?

És un territori històric del pla de Barcelona, consolidat al llarg del segle XVIII i que va arribar a tenir municipi propi en diverses ocasions, fins el 1897, en que va ser annexionat, junt amb d'altres viles del pla, a la ciutat de Barcelona.

La seva estructura urbanística, el tarannà de la seva gent i una memòria històrica que molta gent no vol oblidar fan que actualment, la vila de Gràcia conservi un aire diferenciat de la resta de la ciutat.

GràciaNet?

És una associació legalment constituïda que treballa per dotar a les entitats, col·lectius i també individuals, dels coneixements i els mitjans per poder utilitzar i aprofitar el potencial de la xarxa d'Internet, i també utilitzar el mateix mitjà per transmetre la història i la vida associativa de Gràcia a la resta del món, tal com es va definir en la seva fundació, el 1997 "portar Gràcia a Internet i Internet a Gràcia"

Des d'aleshores ens hem dedicat a donar serveis telemàtics, gratuïts, a les entitats i col·lectius del districte, hem organitzat xerrades, tallers, participat en comissions de treball del districte, etc. intentant aprofitar aquesta proximitat amb les entitats per facilitar també la coordinació entre elles.

Qui fa GràciaNet?

El nucli actiu de GràciaNet el conformen 8 persones de diferents perfils, tots involucrats en la vida associativa del districte. Es compta amb la col·laboració d'altres persones, sempre per a tasques concretes.

Actualment comptem amb unes 60 entitats i col·lectius que utilitzen els nostres serveis.

Que es pot trobar al web de GràciaNet?

A banda de les entitats allotjades, GràciaNet actualment funciona amb un sistema "postnuke", amb:

- una secció de notícies, ja siguin penjades pels propis usuaris o no.

- una agenda d'actes del districte.

- fòrums i enquestes.

- una directori d'enllaços on únicament es troben webs del nostre àmbit geogràfic o

que en fan referència.

- una secció de continguts històrics o especials.

Al llarg de l'any l'equip de GràciaNet també elabora continguts especials per a esdeveniments d'importància al districte, i sobre festes populars poden ser els Foguerons de Sant Antoni, al gener, la festa de Sant Medir, al març, o la Festa Major, a l'agost. Per aquestes dues darreres s'ha establert una col·laboració amb les entitats que les coordinen i son considerades les webs oficials d'aquests actes.

GràciaNet es coordina amb d'altres XTC de la ciutat a través de XarxaBCN - BCNet, i amb la resta d'entitats d'aquest tipus a Catalunya donant suport a la fundació de la Federació de xarxes de Catalunya.

GràciaNet:

http://www.gracianet.org

XarxaBCN - BCNet:

http://www.xarxabcn.net

Nou Barris Net:

http://www.noubarris.net

RavalNet:

http://www.ravalnet.org

Xarxa 3 (Sants-Montjuïc):

http://www.xarxa3.org

2003-11-04T22:20:11